Täna toimus Euroopa Parlamendi petitsioonide komisjonis Läänemere gaasijuhtme rajamise vaidlustanud kodanike petitsiooni avalik arutelu.    Arutelul esinesid Euroopa Komisjoni keskkonnavolinik Stavros Dimas, Nord Streami esindajad ning mitmed keskkonna- ja julgeolekueksperdid, teatas Andres Tarandi büroo Brüsselis.    Tööstus- ja energiakomisjoni raportöörina antud teemal võttis sõna ka sotsiaaldemokraat Andres Tarand.    Euroopa Parlament koostab arvamust kavandatava  Läänemere gaasijuhtme keskkonnamõjudest, kuna on saanud 28 000 allkirjaga vastava petitsiooni Poola ja Leedu keskkonnaorganisatsioonidelt.